# Itsac

Itsac$^,$$^,$$^,$ (Itzac en francés) es una comuna lengadociana situada dins lo departament de Tarn e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Itsac :
| | Totnac | Vindrac e Alairac |
| Vaur | | Lobèrs |
| | Campanhac | Alans |

## Toponimia

Lo nom es atestat en 1261 : Etzac. Es un nom en -ac, derivat del sufixe celtic -*ako- e latinizat en -acum. S'ajusta normalament a un nom de grand proprietari. Lo dobte es doncas mai que mai sul nom d'aquel mèstre. Dauzat pensa, en fasent veire sos dobtes, a Itius, Negre a Eppius o Eggius e los Féniés seleccionan Eppius.
Las geminadas prepausadas per Negre e los Féniés se simplifican. Foneticament, pausa problèma. E quitament se lo lengadocian occidental e central coneis un grand nombre d'africadas del tipe [t͡s], apareisson generalament pas a l'escrit, mai que mai al sègle XIII. Cal considerar lo cas d'Itsac coma excepcional. Se poiriá teoricament pensar, per explicar aquela particularitat, en mai de las proposicions dels autors citats, a un nom en tres sillabas dont la segonda se seriá amudida (sincòpa de la pretonica), en daissant las consonantas que li sèrvon de limits, eventualament modificadas per lor contacte recipròc : E + (oclusiva) + (e ?) + (consonanta) + -ac > E + (consonanta eventualament modificada) + (consonanta eventualament modificada) + -ac; mas la dificultat es de lo trobar. *Iccidius, citat per Sijac, conven pas. Fòra dels noms de persona, tempta d'evocar la vinha nommada ĕtēsĭācus, mas aquò supausariá qualques condicions per donar Etzac ( -sia- passa regularament a -sa-, donc *Edesac es pas impossible, mas perqué dels dos e, lo que combina lo desavantatge d'èsser inicial e brèu se seriá conservat e l'autre perdut ? E perqué un nom de vinha sense sufixe per un vilatge o una villa ?).

## Administracion

Lista deus cònsols successius :
| Periòde | Periòde | Identitat |
| 2014 | 2020 | Christian Lonqueu |
| 1977 | 2014 | Jacques Muffato |
| 1971 | 1977 | Jean-Marcel Viguier |
| 1953 | 1971 | Laurent Carivien |
| 1932 | 1953 | Antonin Azémar |
| 1929 | 1932 | Eloi Gayral |
| 1919 | 1929 | Edmond Bargues |
| 1900 | 1919 | Jules ALBANGE |
| 1880 | 1900 | Jean-Jacques Viguier |
| 1864 | 1880 | Jean-Paul Viguier |
| 1851 | 1864 | Louis Raymond Astoul |
| setembre 1848 | 1851 | Jean-Paul Viguier |
| 1843 | setembre 1848 | Jean-Pierre Bouyssières |
| 1836 | 1843 | Jean-Pierre Fontanilles |
| 1832 | 1835 | Joseph Monastié |
| 1815 | 1831 | Jean Raynal |
| 1798 | 1815 | Jean-Pierre Viguier |
| 1793 | 1798 | Jean Raynal |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 147, totala: 153 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 383 | 385 | 391 | 351 | 422 | 426 | 413 | 414 | 466 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 480 | 461 | 452 | 437 | 392 | 384 | 380 | 367 | 318 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 310 | 254 | 260 | 199 | 181 | 158 | 151 | 167 | 151 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 121 | 125 | 127 | 106 | 98 | 111 | 126 | 128 | 133 135 |
| 2009 | 2010 |
| 139 141 | 144 146 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben
### Liens extèrnes

* Itsac sul site de l'IGN

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 363
* ↑ Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 31
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 121
* ↑ http://www.annuaire-mairie.fr/ancien-maire-itzac.html
* Portal de Lengadòc